સમાજના સમુહની વાત હોય કે ગામના વિકાસની વાત તેમાં તેઓ આર્થિક ફાળો આપતાં આવેલ ઉદાર મનના ઉમદા માનવી તરીકેની છાપ ધરાવી રહ્યા છે. કોઇ લાલસા વગર તેઓના ભાજપ પ્રવેશથી જિલ્લા ભાજપ સહિત સુરત જિલ્લામાં પણ ભાજપ પક્ષને મોટો ફાયદો થઇ શકે તેમ છે. તેમની સેવાની મૂડી ભાજપ માટે મજબૂતી બક્ષી શકે તેમ છે. આગામી લોકસભાની ચૂંટણીમાં ભાજપ ભલે કોઇ પણ ઉમેદવારને ટિકીટ આપે તેને જીતાડવાની ક્ષમતા જીવાભાઇ પટેલમાં ધરબાયેલ છે. આંતરિક ખેંચતાણનો ભોગ બનેલ જીવાભાઇ પટેલ સરળ વ્યકિત હોવાથી તેમને ગંદી રાજકીય ચાલ ફાવતી નહી હોવાથી તેનાથી વાજ આવીને કોંગ્રેસને રામ રામ કર્યા છે તેનો મોટો ફાયદો ભાજપને આગામી લોકસભાની ચૂંટણીમાં થઇ શકે છે.